laion/Wikipedia-Exotic huggingface dataset:
אורל גרייט

מועדון הכדורסל המקצועני אורל גרייט (ПБК Урал-Грейт) היה מועדון כדורסל רוסי מהעיר פרם, שהיה מועדון הכדורסל הלא מוסקבאי הראשון שזכה באליפות הרוסית. המועדון שיחק בליגת העל הרוסית למן הקמתו ועד עונת 2008/09, עת סיים במקום העשירי בליגה ופורק בשל קשיים פיננסיים. המועדון נוסד ב-1995 על ידי אוניברסיטת הטכניון של פרם, כמועדון של האוניברסיטה, אך הפך למקצועי. המועדון זכה בשתי אליפויות רצופות של הליגה הרוסית אחרי ניצחונות על אוניקס קאזאן בגמר הפלייאוף. בעונת 2005/06 אימן שרון דרוקר את המועדון וזכה עמו ביורוקאפ צ'לנג'. באוגוסט 2009 הודיעה הקבוצה באופן רשמי על פירוקה. שחקני עבר של הקבוצהת הקימו במקומה קבוצה חדשה בשם פארמה פרם שמשחקת בליגת העל הרוסית כיום. אליפות הליגה הרוסית: זכייה (2): 2001, 2002 הגביע הרוסי בכדורסל: זכייה (1): 2004 סגנית (1): 2001 יורוקאפ צ'לנג': זכייה (1): 2006 הליגה הצפונית של אירופה: זכייה (1): 2001 רוסיה זכאר פאשוטין פוארטו ריקו כריסטיאן דלמאו סלובניה יוריצה גולמאץ ליטא קשישטוף לברינוביץ' אסטוניה מרטין מורספ ישראל שרון ששון אוסטרליה כריס אנסטי ארצות הברית מחמוד עבדול ראוף ארצות הברית אנתוני בואי ארצות הברית שון היגינס ארצות הברית סאם הוסקין רוסיה ולדימיר סרבריאקוב (1995–1996) רוסיה ויאצ'סלב בורודין (1996–1997) רוסיה פאבל גוגה (1997–1999) רוסיה סרגיי בלוב (2000–2005) ליטא ולדמראס הומיצ'יוס (2005) ישראל שרון דרוקר (2005–2006) ליטא רימאס קורתינייתיס (2006) רוסיה סרגיי זוזולין (2006–2007) קרואטיה דראז'ן אנזולוביץ' (2007–2008) רוסיה רומן דוויניאנינוב (2008–2009) סרביה אלכסנדר קסאר (2009) פארמה פרם מדיה וקבצים בנושא אורל גרייט בוויקישיתוף אתר האינטרנט הרשמי של אורל גרייט האתר הרשמי של המועדון (רוסית, אנגלית) ערך זה הוא קצרמר בנושא כדורסל ובנושא ספורט ברוסיה. אתם מוזמנים לתרום לוויקיפדיה ולהרחיב אותו.
רמז מטרים

בתורת הספרות, רמז מטרים (או רמז מקדם, רמז אפי) הוא פרט המופיע בסיפור, ומרמז לקוראים על התפתחותה הצפויה של העלילה. הקוראים לא יזהו בהכרח את הרמז המטרים בקריאה ראשונה של הסיפור, אך הם יוכלו לעשות זאת ביתר קלות בקריאה שנייה. רמז מטרים עוזר לקוראים להבחין בדברים חשובים בטקסט. בסיפור הקצר "הרופא וגרושתו" מאת ש"י עגנון מסופר: "בין כך ובין כך בחר לו השמש ארבעה ממזומניו ונתן בידיהם ארבעה כלונסאות ותלה עליהם חופה ודחף מתוך כך לאדם אחד שהרכין עצמו ונתמוטטה החופה על ידו". התמוטטות החופה היא רמז מטרים לגורל הנישואים שהחלו כך, שיתמוטטו אף הם בהמשך הסיפור. ב"סיפור פשוט" משתמש עגנון ברמז מטרים בעל אופי דומה, כאשר נר כבה מתחת לחופה. בספר "הארי פוטר והנסיך חצוי הדם", מסופר: "כבוד המנהל רמז לי שהוא מעדיף שאבקר אצלו פחות, אין לי שום כוונה לכפות את נוכחותי על מי שאינם מכירים בערכי. אם דמבלדור בוחר להתעלם מן האזהרות העולות בקלפים-" ידה הגרומה התהדקה פתאום סביב פרק ידו של הארי. "שוב ושוב, לא משנה איך אני פורשת אותם" ובתנועה דרמטית שלפה קלף מבין צעיפיה. "המגדל מוכה הברק, משבר, אסון, זה מתקרב..." בפרק "המגדל מוכה הברק" דמבלדור נרצח ונופל ממגדל האסטרונומיה. בסרט מתרחש דבר דומה, כאשר דראקו מאלפוי אומר "הייתי מעדיף ליפול ממגדל האסטרונומיה מאשר להמשיך ללמוד בהוגוורטס", ובהמשך הסרט דמבלדור נופל ממגדל האסטרונומיה ליד דראקו. רמז מטרים, באתר אנציקלופדיה בריטניקה (באנגלית) ערך זה הוא קצרמר בנושא ספרות. אתם מוזמנים לתרום לוויקיפדיה ולהרחיב אותו.
לאס מנינאס

לַאס מֶנִינַאס (בספרדית: Las Meninas‏, עלמות החצר; 1656) היא אחת היצירות המפורסמות ביותר של הצייר הספרדי בן המאה ה-17 דייגו ולסקס. היצירה מוצגת כיום במוסאו דל פראדו שבמדריד. הציור מתאר את הנסיכה אינפנטה מרגריטה, בתם הבכורה של פליפה הרביעי מלך ספרד בנישואיו השניים למריה אנה, המוקפת בבנות-לווייתה, גמדותיה וכלבהּ. בצד שמאל של התמונה ניתן לראות את ולסקס עצמו, נחבא למחצה מאחורי כן הציור הגדול. הקומפוזיציה בתמונה היא רבת רושם. האינפנטה עומדת בין משרתותיה, וגמדתה לימינה. על אף היותה הדמות הנמוכה ביותר בציור, האינפנטה היא מרכז הקומפוזיציה. אחת המשרתות כורעת ברך לפניה והשנייה קדה כלפיה קידה, והדבר הופך את הנסיכה הצעירה, בצבעיה הבהירים ושמלתה המנופחת, למקור התנועה ביצירה. הגמדה, שגובהה זהה לזה של הנסיכה, היא דמות כעורה אשר בהשוואה אליה נראית הנסיכה עדינה, שברירית וייחודית. בשמאל התמונה, חשוך ורוגע, מוצג הצייר עצמו כשהוא עומד מאחורי בד הקנבס הרחב. זהו אחד הפורטרטים העצמיים הטובים ביותר של ולסקס שנשתמרו. מעל ראשה של הנסיכה ניתן לראות במעומעם את הזוג המלכותי, שנשקף מתוך מראה שתלויה בצדו הרחוק של החדר. העמדת הדמויות בתמונה, שנראית פשוטה וסתמית, נחשבת לגאונית מאין כמוה. המלך פליפה הרביעי ומלכתו, על אף שהם נראים אך בקושי, הם נושא התמונה, ואליהם מוסבת תשומת הלב של כל הנוכחים בחדר: מבטו של הצייר מופנה אליהם בעוד הוא מצייר אותם, וכל ההתרחשות בחדר היא למעשה ביקור של הנסיכה ומשרתותיה בסטודיו שבו מציירים את הוריה. כצופים אנו מסיקים כי מקומנו נפקד מהסצנה כולה, כיוון שבנקודת מבטנו מוצב למעשה הזוג המלכותי. התמונה, שנראית בתחילה כבעלת קומפוזיציה "פתוחה" (כמו צילום או התבוננות דרך חלון) שבה יש נקודת מבט מוגדרת למתבונן, הופכת לקומפוזיציה סגורה, שבה נקודת מבטו של הצופה חופפת לנקודת המבט של אחת הדמויות המתוארות בתמונה. תפיסה זו מחוזקת בכך שהציור אותו מצייר ולסקס בתמונה נסתר לחלוטין מעיני הצופה בה. לוקה ג'ורדנו, צייר איטלקי בן זמנו של ולסקס, תיאר את היצירה כ"תאולוגיה של הציור". חוות דעת דומה נשמעה מפיו של הצייר הבריטי תומאס לורנס, שאמר שהתמונה "מהווה את תמצית הפילוסופיה של האמנות". מסופר כי הצלב האדום שמצויר על חזהו של ולסקס, המציין שייכות למסדר האבירים של סנטיאגו, צויר על ידי המלך פליפה הרביעי עצמו, כמחווה לצייר וכהבעת נכונות להופכו לאביר המסדר. ולסקס קיבל את תואר האבירות שלוש שנים לאחר השלמת העבודה על התמונה, לאחר שוועדה מיוחדת קבעה כי בדמו לא זורם דם יהודי או מורי ועל כן הוא זכאי להיות חבר במסדר האבירים היוקרתי. הפרק הפותח את ספרו של מישל פוקו, המילים והדברים, הוא ניתוח של היצירה. פבלו פיקאסו, האמן הספרדי בן המאה ה-20 שהושפע רבות מן התמונה, יצר סדרת יצירות המתבססות על "לאס מנינאס", ומוצגות במוזיאון האמן בברצלונה. מדיה וקבצים בנושא לאס מנינאס בוויקישיתוף לאס מנינאס של פיקאסו תמונת לאס מנינאס נוספת של פיקאסו La Kabala y Las Meninas (אורכב 03.08.2020 בארכיון Wayback Machine) Velázquez’s Las Meninas: A detail that decodes a masterpiece - מאתר ה-BBC לאס מנינאס, באתר אנציקלופדיה בריטניקה (באנגלית) The metamorphoses of don Jose
שארל-ולנטן אלקאן

שארל-ולנטן אלקאן (בצרפתית: Charles-Valentin Alkan; ‏30 בנובמבר 1813 – 29 במרץ 1888) היה מלחין צרפתי-יהודי פורה וחדשן, ואחד הפסנתרנים המובילים בתקופתו. מכונה "שופן היהודי". אלקאן נולד למשפחה יהודית בפריז. אביו היה הבעלים של בית ספר למוזיקה ברובע היהודי המארה בעיר וכל ששת ילדיו עסקו במוזיקה באופן מקצועי. שארל-ולנטן אלקאן החל ללמוד נגינה על פסנתר ועוגב בקונסרבטוריון בפריז בגיל 6. מגיל 7 הופיע וזכה בפרסים. בגיל 14 פורסמה היצירה הראשונה שכתב. בגיל 25 צבר מעמד כווירטואוז בנגינה והלחנה וכמורה מפורסם למוזיקה. הוא קשר יחסי ידידות טובים עם מוזיקאים ועם אמנים בולטים בתקופתו, בהם אז'ן דלקרואה, פרנץ ליסט ופרדריק שופן. כמו כן התרועע בחוגים ספרותיים עם ויקטור הוגו ועם ז'ורז' סאנד. עם זאת, הוא פרש בהדרגה מבמת הקונצרטים לאחר 1848, וחי חיי פרישות בפריז במשך 30 שנה. בשנים אלה התמסר במיוחד להלחנה. ב-1873 חזר לבמה והופיע בקונצרטים מיצירותיו ומיצירות אביו. אלקאן השקיע בלימוד עברית וכן יוונית, וממכתב שכתב לחברו עולה שהוא תרגם את כל התנ"ך ואת הברית החדשה לצרפתית. התרגום לא שרד. באשר למותו נודעו מספר גרסאות. הידועה בהן הייתה כי הוא מת כשניסה להוריד כרך של ספר תלמוד ממדף גבוה וארון הספרים נפל עליו. עם זאת, במחקר של יו מק'דונלד הופרכה אגדה זו, על פי מכתב של השוערת בביתו, המספר כי נמצא מת במטבח. הגרסה המקובלת כיום לפי מכתב זה היא כי הוא נאחז במתלה מעילים כבד, אך זה נפל עליו. אלקאן נשכח במידה רבה לאחר מותו, אך לאורך השנים, ובעיקר מאמצע המאה העשרים, יצירתו הולכת ונעשית מושמעת ומוכרת יותר, הודות לנגנים מובילים שהקליטו את יצירותיו והשמיעו אותן בקונצרטים. אלקאן ידוע בעיקר בכתיבת יצירות וירטואוזיות לפסנתר, המציבות דרישות מופלגות בתחום עצמאות האצבעות והצבת רף גבוה לתפקיד יד שמאל. יצירתו "משתה אזופ" נחשבת לאחת מיצירות הפסנתר הקשות ביותר ברפרטואר. לפרלוד אופוס 31 מס' 8 ("שיר המטורפת על החוף" - La Chanson de la folle au bord de la mer) נכתבו מילים על ידי טורי איימוס שאף ביצעה אותו (שירה ופסנתר) במסגרת תקליטה Night of Hunters מ-2011, תחת שם השיר Shattering Sea. הפסנתרן היהודי-אמריקאי ריימונד לוונטל (אנ') היה הראשון שגאל את אלקאן מאלמוניותו ולקח על עצמו את הקלטת כל יצירותיו בין השנים 1970 - 1980. עוד ביצעו מיצירותיו הפסנתרנים בוזוני ואגון פטרי. בעקבותיו הלכו פסנתרנים נוספים, וכיום הביצועים נפוצים בתחרויות פסנתר, כולל בתחרות רובינשטיין בארץ . אות לגיון הכבוד של צרפת מסדר אבירי האמנויות של פריז חזן בבית הכנסת הראשי של פריז. מדיה וקבצים בנושא שארל-ולנטן אלקאן בוויקישיתוף שארל-ולנטן אלקאן, באתר AllMusic (באנגלית) שארל-ולנטן אלקאן, באתר MusicBrainz (באנגלית) שארל-ולנטן אלקאן, באתר Discogs (באנגלית) שארל-ולנטן אלקאן, באתר אנציקלופדיה בריטניקה (באנגלית) שארל-ולנטן אלקאן, באתר "Find a Grave" (באנגלית) Macdonald, Hugh (1978). "More on Alkan's Death". Musical Times 129. לדבריו, ייתכן וסיפור ארון הספרים נלקח מאגדה דומה המסופרת על רבי אריה לייב גינצבורג, שהיה רבה של מץ, עיר מולדתם של הוריו של אלקאן. נתן דונביץ', הוירטואוזים של הפסנתר, הארץ raymond lewenthal, my way with Alkan, New York WqXR ערך זה הוא קצרמר בנושא מוזיקאים. אתם מוזמנים לתרום לוויקיפדיה ולהרחיב אותו.
בני זוג של מנהיגי מדינות

כמעט בכל מדינות העולם לא זוכים בני הזוג של המנהיגים למעמד רשמי, אך מצופה מהם לעמוד לצד בני זוגם בתמיכה ובפעילות ציבורית. כיוון שכמעט כל ראשי המדינות הם גברים הטרוסקסואלים, בת זוגם (כאשר יש כזו) היא אישה. לעיתים נמתחת ביקורת על רעיות המנהיגים על טעמן ואהבתן לאופנה יקרה ולמותגים, לעיתים הן מואשמות בשחיתות, אך לא אחת ישנן בנות זוג חזקות שיוצאות מצל בעליהן ופועלות בצורה עצמאית הן במישור החברתי, והן במישור הפוליטי-חברתי. ארגנטינה אוה פרון, רעייתו של הנשיא חואן פרון, עסקה בפעילות צדקה למען עניי ארגנטינה, הייתה אישה נמרצת ופעילה, אך שמועות על שחיתות, עריצות לצד בעלה והתערבותה חסרת הפשרות בניהול ענייני המדינה, הביאו לביקורת קשה עליה ועל בעלה, שנראה לעיתים חסר אונים לצד פעילותה של אשתו. מותה ממחלה בגיל צעיר הפכו את "אוויטה" למיתוס בעיני הארגנטינאים ובעיני העולם כולו. איסבל פרון, רעייתו השלישית של חואן פרון, שימשה כנשיאה לאחר מותו והייתה האישה הראשונה שעמדה בראש מדינה זו. כריסטינה פרננדס דה קירשנר, אשתו של הנשיא נסטור קירשנר, ממשיכה את שלטונו של בעלה לאחר שסיים קדנציה כנשיא ארגנטינה, והודיע כי לא יתמודד לקדנציה נוספת. קריסטינה קירשנר נבחרה בסיבוב בחירות אחד ונשבעה אמונים בדצמבר 2007. הפיליפינים אימלדה מרקוס, אשתו של דיקטטור הפיליפינים, פרדיננד מרקוס, הייתה ידועה לשמצה כגברת ראשונה מושחתת, והייתה ידועה בכינויה "פרפר הפלדה", בגלל היותה אישה נאה בצעירותה, אך גברת קשוחה וחסרת רחמים לצד בעלה. אימלדה מרקוס שימשה כשגרירה מיוחדת של הפיליפינים לכינון היחסים הדיפלומטיים בין מדינה זו לבין סין, ברית המועצות ומדינות הלוויין שלה באירופה, ואסיה. לאחר הדחתו של בעלה ב-1986, נתגלה אוסף הנעליים הגדול של אימלדה מרכוס, שכלל על פי השמועות מעל 3,000 זוגות נעליים, אך לאחר זמן מה "תוקן" מספר זה ונאמר כי אוסף הנעליים שלה, שסימל את שחיתותה, ואהבתה למותגים יקרים של מיטב המעצבים, כלל "רק" 1,000 זוגות. ארצות הברית הילרי קלינטון היא אולי הדוגמה הבולטת ביותר לאשת מנהיג חזקה ועצמאית. גם בארצות הברית אין לגברת הראשונה מעמד רשמי, אך היא זוכה ללשכה ולצוות משלה בבית הלבן. הילרי, בעת ממשל בעלה, ביל, עמדה בראש צוות לניסוח חוק בריאות ממלכתי בארצות הברית, תפקיד רשמי אליו מונתה על ידי בעלה. לאחר סיום כהונת בני הזוג בבית הלבן, התמודדה הילרי בהצלחה על מושב בסנאט מטעם מדינת ניו יורק, ובבחירות המקדימות של המפלגה הדמוקרטית לתפקיד המועמדת לנשיאות. לאחר מכן כיהנה כמזכירת המדינה בממשלו של הנשיא ברק אובמה. התמודדה בבחירות לנשיאות ב-2016. בריטניה דניס תאצ'ר, בעלה של "אשת הברזל", מרגרט תאצ'ר, לא בלט בפעילות ציבורית או התנדבותית כלשהי; הוא העדיף להעסיק את עצמו במועדוני הגברים והקריקט שלו, ולא אחת התייחס לאשתו כאל ה"בוס" שלו. מר תאצ'ר קיבל תואר "ברון" מטעם בית המלוכה הבריטי, תואר אותו נשא עד מותו ב-2003. הוא המעיט בראיונות פומביים והשתדל שלא להתערב בפעילותה של אשתו כראש ממשלת בריטניה, אך מתוקף מעמדם של בני הזוג תאצ'ר ומפאת כבודו של התפקיד אותו נשאה אשתו, הצטרף אליה לביקורים רשמיים בחו"ל ולאירוח של מנהיגים בדאונינג 10. הנסיך פיליפ היה נשוי למלכה אליזבת השנייה. הוא שימש כיו"ר של מספר ארגוני צדקה, וכמו כן עמד בראש אוניברסיטת קיימברידג' ומוסדות נוספים. הוא הופיע באירועים רשמיים עם המלכה או בשליחותה, וכמו כן פעל בצורה עצמאית בארגונים הרבים בהם הוא היה פעיל. הגברת הראשונה הגברת הראשונה של מצרים בן הזוג של ראש ממשלת ישראל Investigations: Imeldarabilia: A Final Count, באתר מגזין TIME,‏ 23 בפברואר 1987
ניגוד (אסטרונומיה)

ניגוד הוא מצב בו שני גופים אסטרונומיים נראים בהפרש של °180 זה מזה. הסימול המוסכם לניגוד הוא ☍. אף על פי שהמונח ניגוד מתייחס באופן כללי לשני גופים אסטרונומיים, החשיבות העיקרית בניגוד היא ביחס לשמש. מכדור הארץ, הירח וכוכבי הלכת החיצוניים (אלו שמרוחקים יותר מהשמש ביחס לכדור הארץ) נראים לעיתים בניגוד. במצב זה הירח או כוכב הלכת יזרחו כאשר השמש תשקע, ולהפך, ומכאן שבחצות הליל יהיה ברום מסלולו. בכדור הארץ, הירח נמצא בניגוד כאשר הוא מגיע למילואו באמצע החודש העברי אם הירח מגיע לניגוד בזמן שהוא חוצה את מישור המלקה, יראה ליקוי לבנה. הזמן הטוב ביותר לצפות בכוכבי הלכת הוא בעת ניגוד, שכן אז המרחק אליהם מינימלי ומשך הזמן בו הם נמצאים (בשעות החשיכה) מעל לאופק מרבי. כמו כן, בגלל אפקט הניגוד החזר האור מגופים אלו גובר עוד יותר ובהירותם מרבית בעת הניגוד. יגאל פת-אל - אסטרונומיה - מדריך להכרת השמים, הוצאת קוסמוס (1998). מדיה וקבצים בנושא ניגוד בוויקישיתוף ניגוד, באתר אנציקלופדיה בריטניקה (באנגלית)
התקבצות (אסטרונומיה)

התקבצות הוא מצב בו שני גופים אסטרונומיים נראים בקרבה זוויתית זה לזה. הסימול המוסכם להתקבצות הוא ☌. כאשר כוכבי הלכת חולפים במרחק זוויתי קטן מאוד ביחס לשמש נוצרת "התקבצות". נהוג לחלק התקבצויות אלו להתקבצות עליונה, תחתונה ו"התקבצות". בזמנים אלו כוכבי הלכת יראו זמן קצר לפני הזריחה או אחרי השקיעה ולכן לא יהיו נוחים לצפייה. התקבצות של כוכבי הלכת הפנימיים, כוכב חמה ונוגה יחד עם השמש כפי שיראו מכדור הארץ. מעבר של כוכב הלכת בין כדור הארץ והשמש נקרא התקבצות תחתונה. מעבר של כוכב לכת פנימי מאחורי השמש נקרא התקבצות עליונה. כאשר כוכב לכת עובר התקבצות תחתונה ובאותו זמן נמצא בדיוק על מישור המילקה, ישנו מעבר, למשל מעבר נוגה על פני השמש. "התקבצות" מתארת מצב בו כוכב לכת חיצוני יראה במרחק זוויתי קטן מן השמש. בזמן זה כדור הארץ וכוכב הלכת יהיו מרוחקים במידה המרבית זה מזה. נהוג לכנות בשם התקבצות גם מצב כללי בו שני גופים אסטרונומיים מתקרבים זה לזה. ניתן לצפות בהתקבצויות בין כוכבי הלכת, הירח וכוכבים. לעיתים, המרחק הזוויתי בין גרמי שמיים אלו כה קטן, עד שלא ניתן להבחין ביניהם בעין. הסתרה מתרחשת כאשר גרם השמים הקרוב מסתיר את הרחוק. באמצעות תצפית בהתקבצות בין כוכב הלכת אורנוס והכוכב SAO 142857, נתגלו טבעותיו של אורנוס, מכיוון שגרמו לכוכב להבהב. התקבצות גדולה היא כינוי להתקבצות כוכבי הלכת צדק ושבתאי. תופעה נדירה זו מתרחשת פעם ב-19.8 שנים, בגלל מחזור ההקפה הארוך שלהם סביב השמש. בחודשים הקודמים להתקבצות, ניתן להבחין בצדק ושבתאי, ההולכים ומתקרבים זה לקראת זה, עד שבשיא ההתקבצות, נראים כנקודה בוהקת בשמי הלילה. אולם, המרחק הזוויתי ביניהם משתנה מהתקבצות להתקבצות. ההתקבצות הגדולה האחרונה התרחשה ב-21 בדצמבר 2020, כאשר המרחק הזוויתי ביניהם היה הקרוב ביותר מאז 1623. יש הטוענים כי כוכב בית לחם, המתואר בברית החדשה, ואשר בישר את הולדתו של ישו, היה למעשה התקבצות צדק ושבתאי. אולם, יש הדוחים סברה זו, ותולים זאת באירוע אסטרונומי אחר כגון כוכב שביט. יגאל פת-אל - אסטרונומיה - מדריך להכרת השמים, הוצאת קוסמוס (1998). מדיה וקבצים בנושא התקבצות בוויקישיתוף תצפיות ברחבי ישראל בהתקבצות של שבתאי ומאדים ב-10 ביולי 2008 התקבצות, באתר אנציקלופדיה בריטניקה (באנגלית) צדק - 12~ שנה; שבתאי - 30~ שנה יגאל פת-אל, בשני בערב: התקבצות נדירה של שבתאי וצדק בשמיים, באתר ynet, 19 בדצמבר 2020
עתודה טכנולוגית

עתודה טכנולוגית היא מסגרת לימודים שמעמיד צה"ל באמצעות משרד החינוך לרשות בוגרי כיתה י"ב, בעלי תעודה טכנולוגית. במסגרת זו, העתודאים דוחים את גיוסם לצה"ל, לומדים בכיתה י"ג לימודי טכנאי, ובאפשרותם להמשיך בכיתה י"ד לימודי הנדסאי (שניהם נלמדים במכללות כלימודים על-תיכוניים, אך אינם נחשבים לתארים אקדמיים). לימודי העתודה הטכנולוגית מפוקחים על ידי משרד החינוך ותכני הלימודי מפותחים כך שיכשירו את הבוגרים למגוון המשימות שיידרשו למלא במהלך השירות בצבא ובשוק העבודה שלאחר השחרור. בסיום הלימודים, ולאחר שעמדו בבחינות של משרד החינוך ובהגשה של פרויקט גמר המסכם ומיישם את הידע שצברו, מוענקת לבוגרים תעודת הנדסאי מטעם משרד החינוך במסלול בו בחרו ללמוד. לימודי העתודה הטכנולוגית מתקיימים במסלולי לימוד מגוונים הכוללים אלקטרוניקה, תוכנה, חשמל, מכונות, אדריכלות ובנייה, קולנוע וטלוויזיה, תעשייה וניהול ועוד. קיימות מספר תוכניות שמגדירים בצה"ל, ביניהן: תוכנית "יעד": מיועדת לבוגרי החינוך הטכנולוגי המעוניינים להמשיך ללימודי הנדסאים. תוכנית "מרום": מיועדת לבוגרי י"ב בנתיב עיוני שברצונם להמשיך ללימודי הנדסאים במגמות מכטרוניקה, אלקטרוניקה או בניין. תוכנית "רקיע": מסלול לבנות בוגרות כיתה י"ב במסלול עיוני שבו הן ממשיכות ללימודי הנדסאי אלקטרוניקה. בוגרי העתודה הטכנולוגית מתגייסים לצה"ל בהתאם לצרכיו ומשתלבים בחיילות האוויר, ים, מודיעין, חימוש ובאגף התקשוב. לאחר הגיוס משתלבים הבוגרים בקורסים ובהכשרות צה"ליות בהתאם לנדרש ובהתאם לתפקיד אותו ימלאו במהלך השירות ובהתאם לצורכי החיל הקולט. הלימודים בעתודה הטכנולוגית ממומנים (בחלק מהמקרים) על ידי צה"ל. לימודי העתודה הטכנולוגית מקנים לבוגרים פטור ממבחן פסיכומטרי והכרה בעד 30 נקודות זכות בבואם ללמוד במוסדות להשכלה גבוהה (בכפוף לתנאיו של המוסד בו יבחרו ללמוד). טכנאי הנדסאי דומה אך שונה: העתודה האקדמית עתודה טכנולוגית - באתר shavuz עתודה טכנולוגית - באתר עולים על מדים עתודה טכנולוגית - באתר מכללות אורט עתודה טכנולוגית בצה"ל, באתר משרד החינוך, חינוך טכנולוגי על יסודי לימודים בכיתות י"ג-י"ד, באתר משרד החינוך פורטל תלמידים עתודה טכנולוגית, באתר צה"ל מדוע כדאי להמשיך ללימודי י"ג-י"ד?, באתר פורטל התלמידים במשרד החינוך ערך זה הוא קצרמר בנושא חינוך. אתם מוזמנים לתרום לוויקיפדיה ולהרחיב אותו.
ניגוד

האם התכוונתם ל... ניגוד (אסטרונומיה) ניגוד (צבע) (קונטרסט) מילה הופכית אנטונים - מילה במשמעות הפוכה (נחשבת ההפך ממילה נרדפת) נקראת גם מילה ניגודית, הופכי
נבחרת סלובניה בכדורסל

נבחרת סלובניה בכדורסל היא נבחרת הכדורסל הלאומית של סלובניה. הנבחרת מנוהלת על ידי התאחדות הכדורסל הסלובנית. הדירוג הנוכחי של נבחרת סלובניה ברשימת הדירוג של פיב"א לנבחרות גברים, הוא המקום ה-11 בעולם, נכון ל-10 באוגוסט 2024, ללא שינוי לעומת דירוג קודם. הישג השיא של נבחרת סלובניה הוא זכייה באליפות אירופה בכדורסל 2017, לאחר שניצחה במשחק הגמר את נבחרת סרביה. הישג השיא של נבחרת סלובניה במשחקים האולימפיים הוא המקום הרביעי בטוקיו 2020. הישגי השיא של נבחרת סלובניה באליפות העולם בכדורסל הוא המקום השביעי בשנת 2014 ובשנת 2023. סגל הנבחרת בטורניר גביע העולם בכדורסל 2023 (עמודת 'קבוצה' מתייחסת למועדון בו שיחק השחקן בזמן הטורניר): מדיה וקבצים בנושא נבחרת סלובניה בכדורסל בוויקישיתוף אתר האינטרנט הרשמי של נבחרת סלובניה בכדורסל דירוג לנבחרות לאומיות גברים באתר פיב"א
תשדיר החרצית

תשדיר החרצית (באנגלית: Daisy; לעיתים Daisy Girl או Peace, Little Girl) הוא תשדיר בחירות של נשיא ארצות הברית לינדון ג'ונסון בבחירות של 1964. התשדיר הופק על ידי יועצו האסטרטגי לענייני תעמולה, טוני שוורץ. בקמפיין זה נוסתה כמעט לראשונה גישה שלפיה תעמולה אינה יכולה ליצור עמדות אשר אינן קיימות בציבור, אלא רק לחזק נטיות קיימות. בהתאם לכך נעזר שוורץ בסקרים על מנת למצוא את הדימוי של המועמד המתחרה, בארי גולדווטר, ומצא כי מיוחסת לו פזיזות. בנוסף, היה זה אחד הקמפיינים הראשונים שתפס את כוחה העולה של הטלוויזיה ואת השפעתה על חברת ההמונים. על רקע האִיום במלחמה גרעינית בין הגוש המערבי לגוש הקומוניסטי ששרר באותה תקופה, יצר שוורץ סדרת תשדירים שהציגו את גולדווטר כמחרחר מלחמה. בתשדירים השתמש שוורץ בהעצמת החרדה והפחד בציבור מפני הפזיזות של גולדווטר. תשדיר החרצית היה הבוטה והמניפולטיבי ביותר בקמפיין. הוא שודר רק פעם אחת במהלך הקמפיין ברשת NBC, ב-7 בספטמבר 1964. התשדיר הורד מיד לאחר מכן עקב ההד הציבורי השלילי שליווה אותו וביקורת כלפי ג'ונסון על הפחדת הציבור. אף על פי כן, רבים מייחסים דווקא לתשדיר זה את נקודת המפנה במערכת הבחירות של 1964. בתשדיר נראית ילדה (מוניק קוזי (אנ')) התולשת עלי חרצית וסופרת אותם בסדר עולה. בסוף הספירה מחליף אותה קול מבוגר ומאיים הסופר דווקא לאחור. המצלמה מתקרבת לעינה הימנית של הילדה ובה משתקף שיגור טיל גרעיני. בתום הספירה נשמע פיצוץ חזק, ועל רקע צילום פטרייה גרעינית נשמע הטקסט: ”אלה האפשרויות: ליצור עולם בו כל ילדי האלוהים יוכלו לחיות, או ללכת אל החשכה. עלינו לאהוב זה את זה, או שגורלנו למות”. לסיכום התשדיר הוצגה הדרישה: ”הצביעו לנשיא ג'ונסון ב-3 בנובמבר. הסיכונים גדולים מכדי להישאר בבית”. הבחירות הסתיימו בניצחון מוחץ של ג'ונסון בפער של יותר מ-20%. התשדיר הפך לאבן דרך בשפה השיווקית הטלוויזיונית והשפיע רבות על תרבות השיווק והתעמולה בארצות הברית. מדיה וקבצים בנושא תשדיר החרצית בוויקישיתוף כל סרטי הקמפיין של ג'ונסון תשדיר החרצית, במסד הנתונים הקולנועיים IMDb (באנגלית)
הר רמון

הר רמון (בערבית: ראס רמאן), פסגה בהר הנגב בגובה 1,037 מטר מעל פני הים. ההר ממוקם מעל הפינה הדרום מערבית של מכתש רמון כ-35 ק"מ ממצפה רמון. פסגת הר רמון היא הגבוהה בפסגות הר הנגב. ההר הוא חלק מקמר רמון העולה מגובה 250 מטר עד פסגתו בגובה 1,037 מטר. בפסגת ההר ישנה תצפית רחבה אל כל פסגות מערב הנגב, למכתש רמון ובתנאי ראות טובים להרי אדום שמעבר לגבול עם ירדן. על פסגת ההר נמצא שדה של רגמים, שהם גלי אבנים אשר שימשו לקבורה (טומולי) מתקופת הברונזה התיכונה. בקרבת הרגמים עובר "קו-K" שהוא מעין קיר הבנוי מאבנים נמוך, שאורכו 4.6 ק"מ. קו זה מתגבר על מכשולים טופוגרפיים ושומר על כיוון מזרח-מערב. הוא קישר בין היישובים בהר רמון לבין היישוב בהר רומם. מניחים שהקו וקווים נוספים הדומים לו המצויים בנגב, מעידים על פעילות פולחנית קדומה שהייתה קשורה בקבורה. סמוך לפסגת ההר נמצא תחילתו של נחל ניצנה, ובקרבתו בור חמת, בורות לוץ ומעלה ערוד. הגישה אל ההר היא בדרך עפר סלולה היוצאת מכביש 171. במהלך מבצע עובדה חנה כוח של חטיבת הנגב על הר רמון בדרך לאילת. הקור העז ששרר על ההר הקפיא את המשאיות של הכוח וגרם לעיכובים בהתקדמות. מדיה וקבצים בנושא הר רמון בוויקישיתוף הר רמון באתר מפה טיולים מהר רמון באתר למטייל טיולים מהר רמון באתר מדרשת שדה בוקר טיול העובר בהר רמון באתר תפוז
דימה בילאן

דימה בילאן (ברוסית:‏ Дима Билан; נולד ב-24 בדצמבר 1981) הוא שחקן וזמר רוסי ממוצא קאראצ'אי, זוכה אירוויזיון 2008. בילאן נולד בקאראצ'אי-צ'רקסיה שברוסיה. ייצג את רוסיה פעמיים בתחרות האירוויזיון: פעם אחת באירוויזיון 2006 עם השיר "Never Let You Go", שזכה במקום השני בהפרש של 44 נקודות מהמנצח הפיני לורדי, ופעם נוספת בשנת 2008 עם השיר "Believe", שזכה במקום הראשון בהפרש של 42 נקודות מאני לוראק האוקראינית, זוכת המקום השני. לבילאן מספר להיטים ברוסיה. ב-2016 שיחק בסרט הקולנוע הראשון שלו, "גיבור". ב-2019 השתתף בצילומי הסרט "צוערי הצי 4". במאי 2019 התראיין בילאן למספר רשתות תקשורת וסיפר כי הוא מעוניין לשוב להתמודד בתחרות האירוויזיון, בפעם השלישית. השיר הרוסי לאירוויזיון נבחר בבחירה פנימית על ידי הטלוויזיה הרוסית ולכן מודה הזמר כי השתתפות נוספת באירוויזיון אינה תלויה רק בו אלא גם בטלוויזיה הרוסית אשר תבחר את הנציג הרוסי לאירוויזיון 2020. באוקטובר 2020 הודיע כי ידובב את דמותו של קרוקודיל גנה, בסרט אנימציה חדש של סויוזמולטפילם אודות צ'בורשקה. I'm a Night Hooligan - 2003 Between the Sky and Heaven - 2004 Time-River - 2006 Against the Rules - 2008 Believe - 2009 A Dreamer - 2011 Stretch/Reach - 2013 2015 - Ne molchi 2017 - Egoist 2020 - Perezagruzka מדיה וקבצים בנושא דימה בילאן בוויקישיתוף אתר האינטרנט הרשמי של דימה בילאן דימה בילאן, ברשת החברתית פייסבוק דימה בילאן, ברשת החברתית אקס (טוויטר) דימה בילאן, ביישום טלגרם דימה בילאן, ברשת החברתית אינסטגרם דימה בילאן, ברשת החברתית טיקטוק דימה בילאן, ברשת החברתית VK דימה בילאן, סרטונים בערוץ היוטיוב דימה בילאן, במסד הנתונים הקולנועיים IMDb (באנגלית) דימה בילאן, במסד הנתונים הקולנועיים KinoPoisk (ברוסית) דימה בילאן, באתר אפל מיוזיק (באנגלית) דימה בילאן, באתר ספוטיפיי דימה בילאן, באתר Last.fm (באנגלית) דימה בילאן, באתר AllMusic (באנגלית) דימה בילאן, באתר MusicBrainz (באנגלית) דימה בילאן, באתר דיזר דימה בילאן, באתר Yandex.Music (ברוסית) דימה בילאן, באתר Discogs (באנגלית) דימה בילאן, באתר Songkick (באנגלית) דימה בילאן, באתר בילבורד (באנגלית) קונצרט של דימה בילאן 2011, סרטון באתר יוטיוב דימה בילאן: מעוניין לחזור להתמודד באירוויזיון, באתר EuroMix ערך זה הוא קצרמר בנושא מוזיקאים. אתם מוזמנים לתרום לוויקיפדיה ולהרחיב אותו.
טבחמלה

טבחמלה (למפת גאורגיה מוגדלת)   טביליסי כותאיסי בתומי רוסתווי זוגדידי גורי פותי סוחומי חאשורי רוסיה אזרבייג'ן ארמניה טורקיה הים השחור טבחמלה (למפת גאורגיה רגילה)   טביליסי כותאיסי בתומי רוסתווי זוגדידי גורי פותי סוחומי חאשורי רוסיה אזרבייג'ן ארמניה טורקיה הים השחור טבחמלה טָבַּחמֶלָה (בגאורגית: ტაბახმელა) הוא כפר היסטורי שנמצא כיום ברובע דידגורי בטביליסי גאורגיה. פירוש שם הכפר "האגם היבש" ("ტბა" - "טבּא" פירושו אגם; "ხმელი" - "חמֶלי" פירושו יבש). הכפר נזכר לראשונה בכתובים ככפר בין מעיינות ששימש כמעון קיץ של תמר המלכה. במעונה בכפר ילדה תמר את בנה ויורשה גיאורגי לשה. זה גם היה המקום בו נפטרה תמר. בכפר מתקיימים מספר פסטיבלים דתיים במהלך השנה שהעיקרית ביניהם הוא "יום המלך הקדוש תמר" החל ב-14 במאי. החג נקרא גם "תָמַרוֹבָּה" על שמה של תמר. מהמחצית השנייה של המאה ה-18 הייתה שייכת למשפחת התאוואדים (דרגת אצולה גאורגית), סולור'אשווילי (სოლოღაშვილი). בתקופת פלישת הצבא האדום לגאורגיה, ב-17 בפברואר 1921, התקדמו, דיוויזיות של חיל רגלים וחיל פרשים של הצבא האדום, כשהם נתמכים במטרייה אווירית, כ-15 ק"מ דרום-מערבית לטביליסי. הפסגה האסטרטגית של קוג'ורי וטבחמלה עברה מיד ליד בשלושת הימים שבין 18 בפברואר - 20 בפברואר, כאשר הכוחות הגאורגים, תחת פיקודו של גיאורגי מזניאשווילי, סבבו בסופו של דבר לאחור, ויחידות הצבא האדום, אשר סבלו מאבדות כבדות, החלו להתקבץ במטרה להדק את המעגל העוטף את טביליסי. ערך זה הוא קצרמר בנושא יישובים בגאורגיה. אתם מוזמנים לתרום לוויקיפדיה ולהרחיב אותו.